ชัย ชิดชอบ

ชัย ชิดชอบ (5 เมษายน พ.ศ. 2471 – 24 มกราคม พ.ศ. 2563)  เป็นนักการเมืองชาวไทย อดีตประธานรัฐสภาและประธานสภาผู้แทนราษฎร อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตประธานชั่วคราวสภาผู้แทนราษฎรชุดที่ 24 และ 25 เนื่องจากเป็นผู้ที่มีอายุมากที่สุดของสภาในขณะนั้นพลังแม้วไม่กล้าแตกแถว "ชัย"ลอยลำนั่งปธ.สภาฯ หนังสือพิมพ์แนวหน้า 6 พฤษภาคม พ.ศ. 2551 อดีตสมาชิกวุฒิสภาจังหวัดบุรีรัมย์ และอดีตสมาชิกสภาผู้แทนราษฎรจังหวัดบุรีรัมย์

 ประวัติ 
ชัย เกิดเมื่อวันที่ 5 เมษายน พ.ศ. 2471 ที่บ้านเพี้ยราม ตำบลเพี้ยราม อำเภอเมืองสุรินทร์ จังหวัดสุรินทร์ เป็นบุตรนายเมียศ กับนางเรียด ชิดชอบ ด้านครอบครัวสมรสกับนางละออง ชิดชอบ มีบุตร-ธิดา 6 คน ได้แก่ ชลอ ชิดชอบ กรรมการบริษัท ศิลาชัยบุรีรัมย์ (1991) จำกัด, ทวีศักดิ์ ชิดชอบ, อุษณีย์ ชิดชอบ อดีตวุฒิสภาไทย ชุดที่ 8, เนวิน ชิดชอบ อดีตรัฐมนตรีช่วยว่าการกระทรวงการคลัง, พลตำรวจเอก เพิ่มพูน ชิดชอบ อดีตรัฐมนตรีว่าการกระทรวงศึกษาธิการ และศักดิ์สยาม ชิดชอบ อดีตรัฐมนตรีว่าการกระทรวงคมนาคม เป็นปู่ไชยชนก ชิดชอบ

สำเร็จการศึกษาระดับมัธยมศึกษาตอนปลาย จากโรงเรียนสุรวิทยาคาร จังหวัดสุรินทร์วุฒิการศึกษาของนายชัย ชิดชอบ เมื่อ พ.ศ. 2539 ฐานข้อมูล ส.ส. จังหวัดบุรีรัมย์ เขต 2 พรรคเอกภาพ พ.ศ. 2539, ฐานข้อมูลการเมืองไทย เว็บไซต์รักบ้านเกิด ใช้วุฒิการศึกษามัธยมศึกษาปีที่ 6 ถึงปี พ.ศ. 2539 ต่อมาเมื่อรัฐธรรมนูญแห่งราชอาณาจักรไทย พุทธศักราช 2540 กำหนดให้ผู้ที่จะดำรงตำแหน่งสมาชิกสภาผู้แทนราษฎรต้องสำเร็จการศึกษาระดับปริญญาตรี จึงสมัครเรียนต่อในคณะศิลปศาสตร์ สาขารัฐศาสตร์ จากมหาวิทยาลัยรามคำแหง ระดับปริญญาตรี สาขาส่งเสริมการเกษตรและสหกรณ์บัณฑิต จากมหาวิทยาลัยสุโขทัยธรรมาธิราช และระดับปริญญาโท คณะศิลปศาสตร์ สาขารัฐศาสตร์ จากมหาวิทยาลัยรามคำแหง

ชัยชื่นชอบนักการเมืองชาวอิสราเอลคนหนึ่ง ที่ชื่อ โมเช ดายัน ถึงขนาดตั้งฉายาให้ตัวเองว่า "ชัย โมเช"

ชัย ถึงแก่อนิจกรรมด้วยโรคชราที่บ้านพักในโรงโม่หินศิลาชัย ตำบลอิสาณ อำเภอเมืองบุรีรัมย์ จังหวัดบุรีรัมย์ เมื่อวันที่ 24 มกราคม พ.ศ. 2563 สิริอายุ 91 ปี โดยพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานเพลิงศพในวันที่ 1 กุมภาพันธ์ โดยมีพลเอก ประยุทธ์ จันทร์โอชา นายกรัฐมนตรีในขณะนั้น เป็นประธานในพิธี

 งานการเมือง 
ชัย เริ่มงานการเมืองจากการเมืองท้องถิ่น เป็นกำนันตำบลอิสาน อำเภอเมืองบุรีรัมย์ และทำธุรกิจโรงโม่หิน ชื่อโรงโม่หินศิลาชัย ที่อำเภอเมืองบุรีรัมย์ จังหวัดบุรีรัมย์ เริ่มงานการเมืองตั้งแต่เดือนกุมภาพันธ์ พ.ศ. 2500 โดยลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ ไม่สังกัดพรรค และเดือนธันวาคม ปีเดียวกัน ในสังกัดพรรคประชาธิปัตย์พลิกปูม ชัย ชิดชอบ เก๋าตั้งแต่ เลือกตั้ง 2512 เก๋า จาก "บุรีรัมย์" สำเนาจากคอลัมน์ หักทองขวาง หนังสือพิมพ์ข่าวสด 5 พฤษภาคม พ.ศ. 2551 ปีที่ 18 ฉบับที่ 6367 และเป็นสมาชิกสภาผู้แทนราษฎร จังหวัดบุรีรัมย์หลายสมัยติดต่อกัน ในการเลือกตั้งปี 2512 และ 2522 (ไม่สังกัดพรรค), 2526 (พรรคกิจสังคม), 2529 (พรรคสหประชาธิปไตย), 2535/2 2538 (พรรคชาติไทย), 2539 (พรรคเอกภาพ)  เป็นสมาชิกสภาผู้แทนราษฎร​แบบบัญชีรายชื่อปี 2544 (พรรคชาติไทย) (เลื่อนแทน), 2550 (พรรคพลังประชาชน), 2554 2562 (พรรคภูมิใจไทย) และสมาชิกวุฒิสภาจังหวัดบุรีรัมย์ พ.ศ. 2549ประวัติย่อ นายชัย ชิดชอบสมาชิกสภาผู้แทนราษฎร พรรคพลังประชาชน แบบสัดส่วน กลุ่มที่ 4และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 2ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคชาติพัฒนา)

 ประธานรัฐสภา 
ชัย ได้รับพระบรมราชโองการโปรดเกล้าฯ แต่งตั้งเป็นประธานสภาผู้แทนราษฎร และประธานรัฐสภา เมื่อวันที่ 15 พฤษภาคม 2551 ชัยได้ทำหน้าที่ประธานโดยได้ขึ้นนั่งบนบัลลังก์ ขณะที่ชัยจะคุกเข่าสดับพระบรมราชโองการฯ ก็เกิดล้มหัวคะมำ และเมื่อคุกเข่ารับฟังเสร็จแล้ว เมื่อจะลุกขึ้นก็ลุกไม่ขึ้น แต่นายชัยก็พยายามจะลุกให้ได้ จึงทำให้ล้มไปข้างหน้า จนนิสิต สินธุไพร สส.ร้อยเอ็ด สังกัดพรรคพลังประชาชน ที่มาร่วมในพิธีด้วย รีบเข้าไปพยุงนายชัยให้ยืนขึ้นเป็นปกติ และเดินกลับไปห้องประชุมได้และเรื่องนี้ก็ได้เป็นที่เล่าขานถึงความศักดิ์สิทธิ์ของรัฐสภาในการคัดสรรผู้เหมาะสมที่จะนั่งบังลังก์“ชัย” นั่งบัลลังก์ก่อนรับพระบรมราชโองการฯ ช่วงทำพิธีล้มหัวคะมำ

ขณะปฏิบัติหน้าที่ประธานสภาผู้แทนราษฎรเมื่อวันที่ 1 ตุลาคม พ.ศ. 2551 พิษณุ หัตถสงเคราะห์ สส.หนองบัวลำภู สังกัดพรรคพลังประชาชน ได้เสนอจุมพฏ บุญใหญ่ สส.สกลนคร พรรคพลังประชาชน เป็นผู้สมควรได้รับแต่งตั้งเป็นกรรมาธิการวิสามัญพิจารณาร่างพระราชบัญญัติป้องกันและปราบปรามการฟอกเงิน แต่นายจุมพฏไม่เห็นชอบด้วย พิษณุจึงมีทีท่าจะเสนอคนอื่นแทน ชัย ชิดชอบ จึงกล่าวขึ้นกลางที่ประชุมว่า "จะเสนอใครถามเจ้าตัวก่อนดีกว่าว่าเขารับหรือไม่ เจ้าตัวไม่เอายังเสือกเสนออยู่อีก จะเสนอใครก็รีบเสนอ เสียเวล่ำเวลา" ท่ามกลางความตกตะลึงของ สส. ในที่ประชุม อย่างไรก็ดี ความหงุดหงิดของชัยเกิดขึ้นตั้งแต่เริ่มประชุมแล้ว เนื่องจากความไม่พร้อมเพรียงและความวุ่นวายของ สส. ที่เข้าประชุม จนชัยต้องกดสัญญาณเรียกถึงหกครั้ง และสั่งให้นับองค์ประชุมอีกหลายครั้ง ทั้งนี้ ในวันต่อมา ชัยก็ได้กล่าวขอโทษ ส.ส. สำหรับกรณีดังกล่าวอย่างสุภาพด้วยความรู้สึกผิดHunsa Hot News. (2551, 1 ตุลาคม). สส.ตะลึง "ชัย"หลุดด่าสมาชิก "เสือก" ลั่นสภา. [ออนไลน์]. เข้าถึงได้จาก: Link. (เข้าถึงเมื่อ: 6 เมษายน 2552).Sanook! News. (2551, 1 ตุลาคม). ปชป.ติงปู่ชัยสบถเสือกกลางสภาหวั่นทำสภาด่างพร้อย [ออนไลน์]. เข้าถึงได้จาก: Link. (เข้าถึงเมื่อ: 6 เมษายน 2552).Sanook! News. (2551, 2 ตุลาคม). ชัย กล่าวขอโทษ สส.กลางสภา หลังหลุดคำว่าเสือก. [ออนไลน์]. เข้าถึงได้จาก: Link. (เข้าถึงเมื่อ: 6 เมษายน 2552).มติชนออนไลน์. (2551, 1 ตุลาคม). ปชป.ติง"ปู่ชัย"สบถ"เสือก"กลางสภาหวั่นทำสภาด่างพร้อย. [ออนไลน์]. เข้าถึงได้จาก: Link. (เข้าถึงเมื่อ: 6 เมษายน 2552).

ภายหลังพรรคพลังประชาชนถูกยุบ ชัยซึ่งเป็นบิดาเนวิน ชิดชอบ หัวหน้ากลุ่มเพื่อนเนวิน จึงได้ย้ายตามกลุ่มดังกล่าวเข้าสังกัดพรรคภูมิใจไทย ซึ่งเป็นพรรคร่วมรัฐบาลในรัฐบาลอภิสิทธิ์ เวชชาชีวะ

ชัย ได้กลับมาเล่นการเมืองอีกครั้งเมื่อมีอายุมากแล้ว จึงได้รับการเรียกขานเล่น ๆ จากสื่อมวลชน ว่า "ปู่ชัย" หรือ "ลุงชัย" และในปลายปี พ.ศ. 2552 ได้รับฉายาจากสื่อมวลชนประจำรัฐสภาว่า "ตลกเฒ่าร้อยเล่ห์" อันเนื่องจากการทำหน้าที่ประธานสภาฯ ที่มีลูกล่อลูกชนและมีมุกตลกแพรวพราวสร้างความสนุกสนานลดความตึงเครียดในที่ประชุมเสมอชัย ชิดชอบ ระบุไม่น้อยใจกรณีสื่อมวลชนตั้งฉายาให้ ตลกเฒ่าร้อยเล่ห์

การทำคุณประโยชน์แก่สังคม
 อภิปรายในสภาผู้แทนราษฎร เพื่อของบประมาณแผ่นดินมาสร้างท่าอากาศยานบุรีรัมย์ อำเภอสตึก จังหวัดบุรีรัมย์ ซึ่งก่อให้เกิดประโยชน์แก่จังหวัดใกล้เคียง จังหวัดมหาสารคาม จังหวัดมุกดาหาร จังหวัดยโสธร จังหวัดร้อยเอ็ด จังหวัดสุรินทร์ และจังหวัดศรีสะเกษ

 รางวัลและเกียรติยศ 
 พ.ศ. 2544 นายกองตรี ชัย ชิดชอบ ได้รับพระราชทานยศกองอาสารักษาดินแดนเป็น นายกองโท ชัย ชิดชอบ
 พ.ศ. 2552 นายกองโท ชัย ชิดชอบ ได้รับพระราชทานยศกองอาสารักษาดินแดนเป็น นายกองเอก ชัย ชิดชอบได้รับพระราชทานยศกองอาสารักษาดินแดนเป็น นายกองเอก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๑, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๔, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๓, ๒๘ กันยายน ๒๕๖๐
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี, เล่ม ๘๘ ตอนที่ ๙๔ ง หน้า ๒๓๗๗, ๓๑ สิงหาคม ๒๕๑๔

 อ้างอิง 

หมวดหมู่:บุคคลจากอำเภอเมืองสุรินทร์
หมวดหมู่:สกุลชิดชอบ
หมวดหมู่:ครูชาวไทย
หมวดหมู่:นักธุรกิจจากจังหวัดสุรินทร์
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสุรินทร์
หมวดหมู่:ประธานรัฐสภาไทย
หมวดหมู่:ประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาจังหวัดบุรีรัมย์
หมวดหมู่:สมาชิกสภาปฏิรูปแห่งชาติ
หมวดหมู่:พรรคประชาธิปัตย์
หมวดหมู่:พรรคไท (พ.ศ. 2517)
หมวดหมู่:พรรคพลังประชาชน (พ.ศ. 2517)
หมวดหมู่:พรรคกิจประชาคม
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสหประชาธิปไตย
หมวดหมู่:พรรคสามัคคีธรรม
หมวดหมู่:นักการเมืองพรรคชาติไทย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนสุรวิทยาคาร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากสาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:บุคคลในประวัติศาสตร์ไทย หลัง พ.ศ. 2544